Nordjyllands Politi modtog en anmeldelse 24. juli 2020 om et mistænkeligt dødsfald, og de fandt husets 53-årige beboer liggende død i entréen. Kort tid efter blev den dengang 19-årige søn anholdt og varetægtsfængslet, sigtet for vold med døden til følge. Da retssagen mod den nu 21-årige mand begyndte i oktober, lød tiltalen dog på manddrab. Og det har retten fredag givet anklageren ret i. Det oplyser specialanklager ved Nordjyllands Politi Mette Bendix. Den 21-årige mand var tiltalt for at slå sin far i hovedet med en hammer, stikke og snitte ham med en skarp genskand og kvæle ham med et bælte. Undervejs havde den tiltalte givet udtryk for, at der var tale om nødværge, men det har retten afvist. Den 17. november skal straffen udmåles, hvor forsvarer og anklager vil fremlægge deres påstand om strafudmålingen, hvorefter dommeren skal tage stilling til straffen. Se vores nyhedsindslag fra 29. juli 2020 her:

Opsummering:
En 21-årig mand er fredag blevet kendt skyldig i at have slået sin 53-årige far ihjel med en hammer. Straffen bliver udmålt i næste uge.